**Летња школа Католичког универзитета у Лувену, Белгија**

Летња школа *Europe Inside Out* одржаће се у периоду од 29. јуна до 10. јула 2020. године на Католичком универзитету у Лувену.

За ову летњу школу могу аплицирати студенти завршне године основних студија и дипломци у области уметности, економије и бизниса, права и друштвених наука.

Школу заједнички организују Факултет уметности, Факултет за економију и бизнис и Факултет друштвених наука, а ова летња школа заинтересованима пружа прилику да комбинују 2 области од интереса од 4 доступне:

* Doing Business with Europe(ans);
* Policies & Politics in the EU;
* Entrepreneurship and Innovation in Europe and Social.
* Cultural Interactions.

Кандидати заинтересовани за учешће у овој летњој школи плаћају котизацију. Висина котизације зависи од времена регистрације и укључује трошкове курса, друштвених и културних активности и пропратних материјала. Трошкови смештаја нису укључени у цену. Пријаве поднете пре 1. фебруара ће имати редуковану цену котизације.

По завршетку програма стиче се 4 ЕСПБ, уз могућност стицања додатна 2 ЕСПБ писањем истраживачког рада.

Пријаве су отворене до 1. маја 2020.

Више информација о овој летњој школи можете видети [овде](https://feb.kuleuven.be/drc/AFI/misc/europecourse).